《文叔见过山居斯远亦来有怀昌甫》
宋代·韩淲

薰风拂眼过，不知夏将深。起视树扶疏，聊以舒啸吟。

故人忽相过，我取酒同斟。凉夜月未落，相与试论心。

溪渊有潜鱼，山谷多翔禽。升沉本何意，能言不如瘖。

斯远居近市，昌甫栖远岑。文叔宰百里，一一皆可钦。

二子则良晤，一子当荒寻。诗罢予忽醉，掩关眠楮衾。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。